Sukladno članku 4. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj: 78/17 i 89/19), a vezano uz raspisani Javni natječaj KLASA: 112-01/22-01/86, URBROJ: 514-08-03-02-02/03-22-21 od 24. studenoga 2022. godine, za prijam u državnu službu na neodređeno vrijeme službenika na poslovima osiguranja (pravosudna policija) u svojstvu vježbenika u Ministarstvo pravosuđa i uprave, Upravu za zatvorski sustav i probaciju, objavljuje se

**OPIS POSLOVA RADNIH MJESTA, PODACI O PLAĆI, SADRŽAJU I NAČINU TESTIRANJA TE PRAVNI I DRUGI IZVORI ZA PRIPREMANJE KANDIDATA ZA TESTIRANJE**

**NAPOMENA:** Na službenoj web stranici Ministarstva pravosuđa i uprave <https://mpu.gov.hr>

objavit će se mjesto i vrijeme održavanja testiranja najmanje pet dana prije održavanja testiranja.

1. **OPIS POSLOVA RADNIH MJESTA**

**ZATVOR U DUBROVNIKU**

**Odjel osiguranja**

1. **mlađi pravosudni policajac u svojstvu vježbenika** – 2 izvršitelja
* obavlja jednostavne poslove vanjskog i unutarnjeg osiguranja, vanjskog osiguranja, pretraga i sprovođenja;
* obavlja poslove radnih mjesta Odjela osiguranja utvrđenih i opisanih u Planu osiguranja, naputcima upravitelja i dnevnom rasporedu rada;
* obavlja i druge poslove po nalogu nadređenih.

**ZATVOR U KARLOVCU**

**Odjel osiguranja**

1. **mlađi pravosudni policajac u svojstvu vježbenika** – 2 izvršitelja
* obavlja jednostavne poslove unutarnjeg osiguranja, vanjskog osiguranja, pretraga i sprovođenja;
* obavlja poslove radnih mjesta Odjela osiguranja utvrđenih i opisanih u Planu osiguranja, naputcima upravitelja i dnevnom rasporedu rada;
* obavlja i druge poslove po nalogu nadređenih.

**ZATVOR U PULI-POLA**

**Odjel osiguranja**

**Odsjek unutarnjeg i vanjskog osiguranja**

1. **mlađi pravosudni policajac u svojstvu vježbenika** – 4 izvršitelja
* obavlja jednostavne poslove unutarnjeg osiguranja, vanjskog osiguranja, pretraga i sprovođenja;
* obavlja poslove radnih mjesta Odjela osiguranja utvrđenih i opisanih u Planu osiguranja i dnevnom rasporedu rada;
* obavlja druge poslove po nalogu nadređenih.

**ZATVOR U ŠIBENIKU**

**Odjel osiguranja**

**Odsjek unutarnjeg i vanjskog osiguranja**

1. **mlađi pravosudni policajac u svojstvu vježbenika** – 4 izvršitelja
* obavlja jednostavne poslove unutarnjeg osiguranja, vanjskog osiguranja, pretraga i sprovođenja;
* obavlja poslove radnih mjesta Odjela osiguranja utvrđenih i opisanih u Planu osiguranja, naputcima upravitelja i dnevnom raspredu rada;
* obavlja i druge poslove po nalogu nadređenih.

**ZATVOR U ZAGREBU**

**Odjel osiguranja**

**Odsjek vanjskog osiguranja i sprovođenja**

1. **mlađi pravosudni policajac u svojstvu vježbenika** – 5 izvršitelja
* obavlja jednostavne poslove unutarnjeg osiguranja, pretraga i sprovođenja;
* obavlja poslove radnih mjesta Odjela osiguranja utvrđenih i opisanih u Planu osiguranja, naputcima upravitelja i dnevnom raspredu rada;
* obavlja druge poslove po nalogu nadređenih.

**ODGOJNI ZAVOD U TUROPOLJU**

**Odjel osiguranja**

1. **mlađi pravosudni policajac u svojstvu vježbenika** – 2 izvršitelja
* obavlja jednostavne poslove unutarnjeg osiguranja, vanjskog osiguranja, pretraga i sprovođenja;
* obavlja poslove radnih mjesta Odjela osiguranja utvrđenih i opisanih u Planu osiguranja, naputcima upravitelja i dnevnom raspredu rada;
* obavlja i druge poslove po nalogu nadređenih.
1. **PODACI O PLAĆI**

Na temelju članka 108. Zakona o državnim službenicima i namještenicima („Narodne novine“, broj 27/01), a u vezi s člankom 144. stavkom 2. Zakona o državnim službenicima („Narodne novine”, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske, 61/17, 70/19 i 98/19), plaću radnog mjesta čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Osnovica za izračun plaće državnih službenika i namještenika utvrđena je Dodatkom I. Kolektivnom ugovoru za državne službenike i namještenike („Narodne novine“, broj 127/22 ) te od 1. listopada 2022. godine, iznosi 6.663,47 kuna bruto.

Uredbom o izmjenama i dopunama Uredbe o nazivima radnih mjesta i koeficijentima složenosti poslova u državnoj službi („Narodne novine“ broj 139/22) koja stupa na snagu 8. prosinca 2022. godine, koeficijent složenosti poslova radnog mjesta iz Javnog natječaja je 0,886, na temelju članka 144. Zakona o državnim službenicima.

Sukladno odredbi članka 110. Zakona o državnim službenicima i namještenicima, u vezi s člankom 144. stavkom 1. Zakona o državnim službenicima vježbenik za vrijeme trajanja vježbeničkog staža ima pravo na 85% plaće poslova radnog mjesta najniže složenosti poslova njegove vrste.

Dodatak na osnovnu plaću iznosi 30%, a utvrđen je člankom 8. Uredbe o poslovima i posebnim uvjetima rada u državnoj službi („Narodne novine“ broj 74/02, 58/08, 119/11, 33/13, 65/15, 2/17 i 63/21).

1. **SADRŽAJ I NAČIN TESTIRANJA**

Provjera znanja, sposobnosti i vještina kandidata utvrđuje se putem testiranja i razgovora (intervjua) Komisije s kandidatima.

Testiranje se sastoji od pismene provjere poznavanja osnova upravnog područja za koje

je raspisan javni natječaj.

1. **PRAVNI IZVORI ZA PRIPREMANJE KANDIDATA ZA TESTIRANJE**

-  Zakon o izvršavanju kazne zatvora (Narodne novine, broj 14/21)

- Pravilnik o poslovima osiguranja u zatvorskom sustavu (Narodne novine, broj 16/22),

-  Pravilnik o kućnom redu u zatvorima za izvršavanje istražnog zatvora (Narodne novine, broj 8/10)